Imetleme mõnda aega mägedevahelist kummalist loodust - üksikud kurblikult kängus puud sompus pruunil rohututt-maastikul, poolkuivanud mägijõed suubumas hiiglaslikku türkiissinisesse järve. See on täis forelli, mida siinkandi ärahellitatud rahvas restoranis sugugi süüa ei armasta, vaid kalastusspordi huvides niisama välja püüab. Taamalt on aimata lund: kolmandik looduskaitsealast asub igijää ja -lume all.